google/wiki40b huggingface dataset:
Knut Nikolai Tønnevold Ugland

Bakgrunn

Ugland er eneste barn av Johan Jørgen Uglands eneste datter Gerd Jorun Ugland. Han tok etternavnet Ugland rett etter han ble myndig. Han studerer økonomi og administrasjon ved Universitetet i Agder.

Arv

I 2010 ble det kjent at han arvet 55 prosent av bestefarens Johan Jørgen Ugland sin formue på over tre milliarder kroner via aksjer i shippingimperiet til bestefaren, som i 2010 hadde 1000 ansatte, og i 2008 et overskudd på 530 millioner.  Frem til Tønnevold er 35 år blir arven styrt av et forvaltningsråd med de tre medlemmene Ellen Ugland, Jørgen Lund, og Øystein Beisland. Etter at Ellen Ugland døde 6. desember 2010 arvet han verdier på 1,35 milliarder etter henne, og ble så sittende med alle aksjene i bestefarens rederimperium, som har en anslått verdi på tre milliarder kroner. Med i arven er også boligen på Ugland Gård, med alt innbo fra Ugland-slekten,.

Fotball

Ugland var keeper i Fotballklubben Jerv. Som ungdom gikk han på Norges Toppidrettsgymnas og prøvde seg i klubbene Lyn, Skeid og Korsvoll.
2. divisjon fotball for menn 1974

Opp- og nedrykk

Begge avdelingsvinnerne rykket direkte opp til 1. divisjon 1975. Nummer to i hver avdeling spilte kvalifisering mot vinneren av distrikt IX-X om opprykk, mens vinneren av distrikt XI ikke fikk mulighet til opprykk.
Fra hver avdeling/distrikt rykket de to nederste lagene ned.
Direkte opprykk: Os (avdeling A) og Lillestrøm (avdeling B)
Opprykk via kvalifisering: Fredrikstad (avdeling A) rykket opp etter kvalifiseringskamper mot Eidsvold Turn (avdeling B) og Bodø/Glimt (distrikt IX-X).
Nedrykk: Pors og Fram Larvik fra avdeling A, Henning og Clausenengen fra avdeling B, Grand Bodø og Saltdalkameratene fra distrikt IX-X, Båtsfjord og Polarstjernen fra distrikt XI.
Wasabi (plante)

Bruk

Man kan kjøpe wasabi som hel rot, eller som ferdiglaget pasta på tube. Fersk wasabi må raspes på en meget fin rasp før bruk, og må holdes tildekket til den skal brukes, siden smaken fordamper lett. Ferdigpreparert wasabi på tube inneholder som oftest ikke wasabi i det hele tatt og består i stedet av pepperrot, sennep og fargetilsetning.
Wasabi blir servert sammen med japansk mat, spesielt sushi og sashimi, som en tykk saus i tillegg til soyasaus, eller som en wasabi-soya-blanding. Men siden ekte wasabi er svært dyrt, blir det selv i restauranter ofte brukt etterligninger.
Også innen medisin blir wasabi brukt. Wasabi har en viss antibiotisk effekt, og kan hindre matforgiftning. Det blir også hevdet at wasabi kan hjelpe mot diaré, blodpropp, inflammasjon og astma. Nyere studier indikerer også at et kjemikalium i wasabi kan bli brukt for å hindre vekst og spredning av kreft.
På grunn av den antibiotiske effekten, ble wasabiroten servert sammen med rå fisk helt siden Nara-perioden (710-793). Uttrykket wasabi er benyttet i Honzo-wamyo fra 918, den eldste botaniske ordboken sammensatt i Heian-epoken (794-1185), med beskrivelse av 1025 japanske planter og urter.
Rynkevier

Utbredelse

Rynkevier er ganske vanlig i fjellet, danner matter som kan sees med karakteristiske mørkerøde kvister og kapsler. Brer seg til snaufjellet i Norge og Sverige. I Norge vokser den i sør fra høyder på over 1.500 meter, mens den i Arktiske strøk vokser helt ned til havet, f.eks. i Nord-Norge og på Svalbard. Den vokser på Bjørnøya og konsentrert rundt Isfjorden på Spitsbergen.
Verdensmesterskapet i sandvolleyball

Verdensmesterskapet i sogvolleyball ble arrangert første gang i 1997 i Los Angeles, og arrangeres hvert år.
Stø/Nyksund naturreservat

Stø/Nyksund naturreservat ligger i Øksnes kommune i Nordland. Naturreservatet omfatter flere mindre øyer og holmer utenfor Langøya, mellom Stø og Nyksund. Området har et areal på 4 803 dekar, hvorav 4 433 dekar sjøareal. Området er vernet for å ivareta et viktig produksjonsområde for sjøfugl og steinkobbe.
Collage

Collage eller kollasj er et helhetlig bilde, som er satt sammen av mindre utklipp og materialbiter, ofte i kombinasjon med tegning eller maleri, eller utført helt digitalt. I videre forstand betegner collage alle slags kunstneriske sammenstillinger av løse elementer, for eksempel også det å sammenføre ulike mindre tekster eller filmklipp til en sammenhengende enhet. Begrepet dekker både teknikken og det ferdige verket eller produktet.

Etymologi

Ordet collage kommer fra det franske coller som betyr å «klistre». Collage er dermed synonymt med klistrebilde, men kan også kalles materialbilde. Collage kan også kalles montasje, et begrep som er noe videre og betegner bilder, filmklipp eller annet som er montert, satt sammen eller stilt opp til en helhet.

Teknikk

Collageteknikken går ut på å lime inn forskjellige materialer i det samme bildet. Det kan være tøybiter, tapeter, utklipp fra trykksaker og fotografier, men også tredimensjonale biter som glasskår og taustumper. Arbeidet utføres enten ved å klippe og lime eller ved bruk av datamaskin og programvare. De første utøverne var særlig opptatt av komposisjonen og det reint formmessige og mindre av innholdet, men fordi bildene får et fantasifullt og sammensatt uttrykk, ble teknikken etterhvert ofte brukt til surrealistiske motiver.
Papier collé er en collage som er satt sammen av papirbiter i forskjellige farger. Tredimensjonale collager kalles ofte assemblager. Decoupage er en teknikk der gjenstander pålimes dekorpapir.

Historie

I moderne bildekunst ble collageteknikken særlig dyrket innenfor kubismen og seinere dadaismen rundt 1920. Fotomontasjen oppstod under påvirkning fra disse retningene, blant annet med John Heartfields antinazistiske fotomontasjer fra 1930-tallet. 
I nyere tid har bilderedigeringsprogram gjort det enda enklere å lage collager, og sammensatte, dataskapte bildekomposisjoner og fragementariske lag-på-lag-bilder er blitt svært vanlig i alle bildemedier.
Star Wars Rogue Squadron II: Rogue Leader

Mottagelse

Spillet fikk i hovedsak gode anmeldelser. Nettsidene GameRankings og Metacritic gidde spillet en score på henholdsvis 90,04% og 90/100. I debut måneden var Rogue Leader det syvende mest solgte spillet (November 2001).
Gibraltar lufthavn

Historie

Lufthavnen ble konstruert under andre verdenskrig, da Gibraltar var en viktig sjøflåtebase for den britiske marinen. Da den åpnet i 1939 hadde lufthavnen status som en nødlandingsplass the Royal Navys Fleet Air Arm. Rullebanen ble for øvrig få år senere forlenget mot Gibraltarbukta for å gjøre det mulig for lufthavnen å håndtere større fly, en utviding som skapte diplomatiske problemer mellom Storbritannia og Spania da sistnevnte anser dette området som sitt eget, og ikke en del av Storbritannias territorium.
Uenigheter rundt suvereniteten til Gibraltar og lufthavnen har i mange år hatt en sterk innvirkning på selve driften og flyoperasjonene. Men den 2. desember 1987 kom begge partene til enighet om en avtale som åpnet for felles, sivilt bruk av flyplassen. Men avtalen ble aldri signert, ei heller gjenopptatt da gibraltarske myndigheter protesterte mot den. 
Som et resultat av den feilede avtalen er Gibraltar ekskludert fra den Europeiske avtalen om fritt luftrom innenfor kontinentet, og hadde med dette kun tillatelse til å operere ruteflygninger til Spania og Storbritannia uten at det forelå spesiell tillatelse. Men Córdoba-avtalen av 2006 åpnet igjen for at Gibraltar ikke lengre er ekskludert fra det frie luftrommet i Europa, da de tre partene kom til enighet om bruk av lufthavnen og dens omliggende grenser.
I 2006 annonserte det spanske flyselskapet Iberia at de ville starte opp flygninger mellom Gibraltar og Madrid, en rute som ville bli operert med Airbus A319-maskiner. GB Airways (som nå er en del av British Airways) begynte også kort tid etter Iberia å trafikkere den samme ruten, men disse flygningene ble nedlagt senere det samme året. Iberias flygninger til Gibraltar ble nedlagt i 2008, og i dag er det kun Ándalus Líneas Aéreas som opererer flygninger mellom Gibraltar og Spania.

Trivialiteter

Winston Churchill Avenue, hovedveien mellom Gibraltar og Spania, krysser rullebanen, og blir stengt hver gang det er flyoperasjoner på rullebanen.
Flyplassen er konstruert av stein sprengt ut fra Gibraltar-fjellet under bygging av et tunnelsystem under andre verdenskrig.
Universitetet i Curaçao

Historie

Universitetet i De nederlandske Antiller (nederlandsk: Universiteit van de Nederlandse Antillen, papiamento: Universidad Nashonal di Antiyas, UNA) ble etablert i 1979 ved sammenslåing av den tekniske høgskolen (grunnlagt 1972) og Høgskolen i De nederlandske Antiller (grunnlagt 1974). Høgskolen i De nederlandske Antiller gikk i sin tur tilbake til 1970 og en rettshøgskole bestående av et juridisk fakultet og et avdeling for bedriftsøkonomi. UNA fikk formelt fire fakulteter: Juridisk fakultet, medisinsk fakultet, samfunnsvitenskapelig og økonomisk fakultet og teknisk fakultet. Per 1983 hadde medisinsk fakultet ingen forelesere eller studenter.
De nederlandske Antiller ble oppløst i 2010 og Curaçao ble et eget land. Den 1. november 2013 skiftet UNA navn til Universitetet i Curaçao, formelt Universitetet i Curaçao Dr. Moises da Costa Gomez (engelsk: University of Curaçao Dr. Moises da Costa Gomez (UoC). Universitetet ble dermed oppkalt etter Moises Frumencio da Costa Gomez.

Utdanning

Universitetet i Curaçao har utdanningsprogrammer på bachelorgrads- og mastergradsnivå. I 2014 hadde universitetet 2054 studenter og det ble det uteksaminert 238 kandidater.
Magallanes (Cavite)

Magallanes (Bayan ng Magallanes) er en kommune i Filippinene. Kommunen ligger på øya Luzon og tilhører provinsen Cavite. Folkemengden var på 22 727 innbyggere ved folketellingen i 2015.
Adriaan Paulen

Sportskarriere

Som utøver i tre påfølgende Sommer-OL fikk Paulen sin beste plassering med 7.-plass på 800 meter under lekene i Antwerpen i 1920. I 1924 ble han den første som satte verdensrekord på Bislett stadion i Oslo. Det var på den nå uortodokse, da offisielle distansen 500 meter. Under Sommer-OL 1928 i Amsterdam satt Paulen i arrangementskomiteen ved siden av å være deltaker.
Han trappet ned friidrettskarrieren i 1931, men fortsatte da med rally, og deltok under Rally Monte-Carlo 8 ganger, samt en gang i  Dutch TT MotoGP. Tidligere i karrieren var Paulen også fotballspiller på et internasjonalt nivå.

Andre verdenskrig

Nazi-Tysklands invasjon av Nederland i mai 1940, bidro til at Paulen ble med i Nederlandse Unie, en organisasjon som arbeidet for et samarbeid med den tyske okkupanten. Han ble senere ingeniør innen kullgruvevirksomhet. Da arbeiderne gikk ut i streik nektet Paulen å gi navnene på de streikende til tyskerne. Han ble først dømt til døden, men likevel satt fri kort tid etter. I 1944 vervet han seg for de allierte, og var blant annet med under Operasjon Market Garden i september 1944. I Paulens dagbok fra Operasjon Market Garden og tiden etter, som ble gjort offentlig tilgjengelig i 1989, kom det frem at Paulen hadde arbeidet tett med både den britiske hæren og United States Army på denne tiden, og han ble utnevnte til oberst i den amerikanske hæren.

Idrettsleder

Etter krigen fikk Paulen en sentral rolle i gjenoppbyggingen av IAAF i 1946. Han var president i den Nederlandske friidrettskomiteen (KNAU) fra 1946 til 1964. I 1965 ble han leder for Den nederlandske olympiske komité (NOC), og hold vervet i 5 år. Samtidig med sine verv for KNAU og NOC, bidrp han som stevnefunksjonær for IAAF, og hadde blant annet ansvaret for stavhopp under Sommer-OL 1972 der han nektet den amerikanske favoritten å bruke staver av karbonfiber, selv om IAAFs reglement ikke hadde forbudt slike staver. This controversy had a negative impact upon competition which the United States would lose the pole vault gold for the first time in the Summer Olympics. Den regjerende mesteren og favoritten, Bob Seagren kom dermed på andreplass.
Paulen etterfulgte David Burghley som president for IAAF i 1976 og satt i vervet til 1981. Et av områdene Paulen arbeidet med var kampen mot bruk av doping i idretten.

Død og ettermæle

Paulen døde etter operasjonskomplikasjoner etter et hoftebrudd i 1985. De årlige friidrettlekene Hengelo fikk navnet Adriaan Paulen memorial i årene 1988 til 2000.
Bjørndalen (Svalbard)

Bjørndalen er en dal på Spitsbergen på Svalbard. Den ligger i Nordenskiöld Land, rundt 8 kilometer vest-sørvest for Longyearbyen. Den er rundt 10 kilometer lang og ligger mellom Nordenskiöldfjellet og Platåberget i øst og Fuglefjella i vest. Øverst i dalen ligger Håbergbreen og Grumantbreen, og fra disse to breene kommer Bjørndalselva, som renner gjennom Bjørndalen ned til Isfjorden.
Dalen har navn etter dyret bjørn, her isbjørn.
Bjørndalen er mye brukt til friluftsliv, skisport og scooterfart vestover, her er det mulig å gå over Grumantdalen til Grumantbyen i vest, og over Lindströmfjellet til Colesdalen i sør.
Bjørndalen har mobildekning fra Bjørndalen basestasjon, som sannsynligvis er verdens nordligste. Ytterst i Bjørndalen står også en radiolinjesender med 155 Mb/sek radiolinje-forbindelse nordover til Ny-Ålesund (via Kongsvegpasset), og vestover til Isfjord Radio (via Barentsburg). Denne senderen gir bredbåndssignaler til de nevnte stedene.
Nord i Bjørndalen kommer baksiden av Gruve 3 ut, gruven er gravd tvers gjennom Platåberget fra ovenfor flyplassen og fikk gjennomslag i fjellsiden over Bjørndalen, hvor tippene har stedlig kulturvern.
William Wedgwood Benn

Bakgrunn

Benn ble født i Hackney som den andre sønnen til John Benn, første baronett. Han fikk navnet Wedgwood fordi hans mor, Elizabeth (Lily) Pickstone, ble fjernt knyttet til Josiah Wedgwood fra den kjente keramikkfamilien. Benn fikk sin utdannelse ved Lycée Condorcet i Paris og ved University College, London.
I 1942 ble Benn utnevnt til vicomte Stansgate, av Stansgate i County of Essex.

Politikk

I 1906 Benn ble valgt til parlamentsmedlem for De Liberale i valgdistriktet St. George divisjon av Tower Hamlets i den østre delen av London. Dette parlamentssetet holdt han inntil 1918. Han tjenestegjorde under HH Asquith som Lord of the Treasury (regjeringens innpisker) mellom 1910 og 1915.
I 1918 ble han valgt inn for valgdistriktet Leith i Skottland. I løpet av parlamentsperioden 1924-1929, som da var dominert av Unionist-flertallet, jobbet han tett med en gruppe radikale, liberale parlamentarikere som inkluderte Frank Briant, Percy Harris, Joseph Kenworthy og Horace Crawfurd som en sterk opposisjon til regjeringen. Han satt frem til mars 1927, da han trakk seg fra De Liberale og fra parlamentet. 
I 1928 ble Benn på nytt valgt inn i parlamentet, men denne gang som Labour-medlem for Aberdeen North valgdistrikt. Året etter ble han utnevnt til minister for India og var det frem til 1931 i Ramsay MacDonald-regjeringen og ble tatt i ed som medlem av Privy Council i 1929. Men han nektet å følge MacDonald inn i koalisjonsregjeringen mellom Labour og Conservative og i 1931 mistet han sin parlamentsplass til John George Burnett. Benn vendte tilbake til parlamentet i 1937 da han ble valgt for Gorton valgdistrikt, som ligger nær Manchester.

Militær karriere

To år senere ble han utnevnt til visepresident i alliertes kontrollkommisjonen som ble dannet med tanke på å danne en demokratisk regjering i Italia.  I 1945 ble han minister for Air Ministry (flyvåpenministeriet) i Clement Attlees Labour-regjering, en stilling han hadde frem til oktober 1946. Han satt som backbencher for Labour fram til sin død 14 år senere. 
Da 1. verdenskrig brøt ut i 1914 var han 37 år gammel. 8. desember 1914 ble Benn utnevnt som fenrik i Middlesex Yeomanry (Duke of Cambridge sin Hussars). 12. mai 1916 ble han utnevnt til offiser i Royal Flying Corps. 8. juli 1916 ble han utnevnt som sjef for en skvadron med sjøfly, med den midlertidige graden av kaptein. Året etter ble han utlånt til Royal Naval Air Service, tildelt DSO 4. juni 1917 og forfremmet til løytnant 10. juli 1917. Ett år etterpå ble han overført til Royal Air Force.
Historisk lingvistikk

Historisk lingvistikk, også kalt historisk språkvitenskap, språkhistorie, diakronisk språkvitenskap, diakron lingvistikk, sammenlignende lingvistikk og komparativ lingvistikk, er den gren av lingvistikken som studerer hvordan språk forandrer seg over tid. Den skiller seg fra den deskriptive og synkrone lingvistikk som studerer språk ved et gitt, bestemt tidspunkt.
Den historiske lingvistikkens fremste verktøy er analyse av historiske dokumenter og sammenligninger av interne trekk som ordforråd, orddannelser og syntaks av dagens og utdødde språk. Hensikten med denne forskningen er å kartlegge utviklingen og slektskapsforholdene mellom verdens språk og på den måten forså prinsippene bak språkutviklingen. Inndelingen av verdens språk i språkfamilier er både et av den historiske lingvistikkens fremste bidrag og et nødvendig redskap for ytterligere forskning på dette området. Det finnes et stort antall språkfamilier hvor det eksisterer konsensus eller enighet blant språkforskerne, se Liste over språkfamilier. Det finnes også et mangfold av kontroversielle hypoteser om mer fjerne slektskap mellom språkfamilier.
Den moderne historiske lingvistikken har vokst fram fra det eldre akademiske faget filologi, forskningen av eldre tekster og dokument. I løpet av de første årene arbeidet historisk lingvistikk nesten utelukkende med de velkjente indoeuropeiske språkene, men deretter har det skjedd betydelig forskningen innenfor de uralske språk og ulike språkfamilier innenfor blant de opprinnelige indianerspråkene i Amerika. Vesentlig arbeid er også rekonstruksjon av utdøde urspråk som blant annet urindoeuropeiske språk, herunder urgermansk og urkeltisk.
The Abyss

Handling

En amerikansk atomubåt synker i nærheten av en borerigg i Det karibiske hav etter et merkelig sammentreff med et ukjent fenomen. En gruppe oljerigg-arbeidere blir engasjert for å plukke opp overlevende fra vraket. Rigg-sjefens kone, som har konstruert den undersjøiske oljeriggen som brukes i letearbeidet, ankommer også katastrofeområdet. Plattformarbeiderne får forsterkning av eksperter fra den amerikanske marine og sammen skal de forsøke å berge og sikre atomstridshodene som finnes ombord. I dypet finner letemannskapet flere forulykkede fra havariet, men observerer også en merkelig selvlysende gjenstand som ingen har sett maken til. Etterhvert som de opplever flere mysterier på havbunnen begynner de å misstenke at atomubåten ble sunket av utenomjordisk krefter. Men for å kunne oppnå kontakt med disse vesenene må de gå ned på svært dypt vann.

Økonomi og popularitet

Filmen innbrakte $90 millioner på verdensbasis, hvorav $54,5 millioner i USA alene. Den havnet på en 18.-plass over de mest innbringende filmene på verdensbasis i 1989 og en 24.-plass i USA. 
Produksjonskostnadene er estimert til et beløp som strekker seg fra $43 millioner til $70 millioner.

Anmelderne

Filmen ble godt mottatt av kritikerne, noe som gjenspeiles i at den har fått 89 % på Rotten Tomatoes og 62 % på Metacritic. Anmelderne i Rolling Stone, Washington Post, San Francisco Chronicle og Entertainment Weekly var blant de mest positive, mens Los Angeles Times og Christian Science Monitor var blant de mest negative. Leonard Maltin gav den 3 av 4 stjerner.

Priser

The Abyss vant en Oscar i klassen beste spesialeffekter og ble nominert i ytterligere tre kategorier (lys, foto og dekorasjon). Cameron vant en Saturn Award for beste regi.

Innspilling

En svært stor andel av filmen foregår under vann. Både skuespillere og filmcrew drev med dykking på Caymanøyene i en uke før innspillingen startet.
Mye av undervannsscenene ble gjort i reaktorhallen til det uferdige kjernekraftverket Cherokee Nuclear Power Plant i North Carolina. Andre scener ble gjort i en underjordisk innsjø i Bonne Terre, Missouri. Filmen hadde mange spesialeffekter, blant annet den kjente "vannorm"-scenen best. Undervannsscenene ble gjort av Al Giddings, som tidligere hadde hatt gjort fotoarbeide på Dypet (1977).
Cameron skal ha fått ideen til filmen da han var 17 år.

Lengre versjon

En versjon på 2 timer og 51 minutter er også utgitt på video. De ekstra 25 minuttene inneholder mye av spenningen mellom USA og Sovjetunionen og setter dermed filmen inn i en sterkere politisk kontekst. Langversjonen avdekker også mer av det som skjer på slutten og hvilken hensikt de utenomjordiske har. Dette ble kuttet vekk i kinoversjonen etter press fra filmselskapet.

Annet

En soundtrack ble lansert like etter at filmen hadde premiere i USA.
Takehisa Sakamoto

Karriere

Takehisa Sakamoto startet sin profesjonelle karriere i Ventforet Kofu i 1994.
Svømming under de britiske imperielekene 1950

Svømming under de britiske imperielekene 1950. Svømming var en av flere sporter under de fjerde britiske imperieleker som ble arrangert i Auckland i New Zealand 4. til 11. februar 1950. Det var tretten øvelser, sju for menn og seks for kvinner. Australia ble beste nasjon med seks gullmedaljer foran Sør-Afrika med tre.
Tamara Press

Spørsmål om kjønn

Det ble sagt om begge søstrene at kjønnet deres ikke kunne bestemmes. Enkelte mente at de var hermafroditter, andre mente at de hadde tatt injeksjoner med mannlige kjønnshormoner. Etter at kjønnstesting av alle utøvere ble obligatorisk i 1968 (denne testen ble opphevet i 2000), forsvant begge søstrene fra konkurranseidrett. Vestlige medier tolket dette som en tilståelse, mens russiske aviser konsekvent har benektet påstandene.
Det lille utestedet Tamara på Grünerløkka i Oslo er oppkalt etter Tamara Press og bl.a. dekorert med bilder fra hennes idrettskarriere.
Parkville (Victoria)

Utdanning

Parkville domineres av University of Melbournes hovedcampus men har også andre utdanningsinstitusjoner, blant annet Monash Universitys farmasifakultet (tidligere 'Victorian College of Pharmacy').
Volleyfreaks

Volleyfreaks er juniorlaget til Inderøy i volleyball på herresiden. Laget spiller på aldersbestemt nivå, og har blant annet vunnet NM-15 i Ålesund 2005. Laget spiller daglig i 2. divisjon Trøndelag, men har et langsiktig mål om å rykke opp. Et annet mål er å vinne NM U-19 2008.

Planene fremover

Volleyfreaks var et lag bestående av 89'ere og en 88'er. Laget endte på en 3.-plass sammenlagt i 06/07 sesongen i 2.divisjon. Halve laget hadde base på ToppVolley Norge, som ga de mulighet til å trene med landslagstrenere -og spillere.

Laget

Volleyfreaks består av følgende spillere: Eskil Haugum(Kaptein),Kenneth Søreng, Hans Williksen, Bivar Baker, Marius Meldal, Audun Hembre, Jann Fredrik Rønning, Erik Oxaal og Fabian Levine. Laget trenes av Frank Møllegaard som til daglig jobber på Manpower.